Zenei karrierje 2013-ban kezdődött, amikor még csak 11 éves volt. Ebben az évben vett részt a "New Wave" versenyen, majd rá egy évre már Vicebszkben, a "Slavianski Bazárban" lépett fel. Zena már kétszer részt vett Fehéroroszország junior eurovíziós nemzeti válogatóján, 2015-ben és 2016-ban. Előbbinél "Mir" című dalával negyedik, utóbbinál "Kosmos" című dalával harmadik helyen végzett. 2017-be jelentkezett az orosz "Fabrika Zvyozd"-ban "(magyar válzozata: Star Academy)", ahol végül harmadikként zárta a versenyt. Ezek után, 2018-ban a minszki Junior Eurovíziós Dalfesztivál házigazdájává választották, ahol Javhenij Perlinnel és Helena Meraai-al vezette közösen az versenyt. 2019. február 1-én a fehérorosz BTRC közszolgálati csatorna bejelentette, hogy az énekesnő is résztvevője a "Nationalny Otbor"-nak, Like It című dalával. A műsor döntőjét március 7-én rendezték, ahol sikerült győznie, így ő képviselhette Fehéroroszországot a 2019-es Eurovíziós Dalfesztiválon, Izraelben.